b'\n_START_ARTICLE_\nAngrit\n_START_PARAGRAPH_\nAngrit je vrsta meteorita iz skupine ahondritov._NEWLINE__NEWLINE_Angriti so kemi\xc4\x8dno in mineralo\xc5\xa1ko zelo nanavadni meteoriti. Ime imajo po prvem znanem angritu Angra dos Reis, ki je padel na Zemljo leta 1896 pri Rio de Janeiru v Braziliji. Naslednji angrit so na\xc5\xa1li \xc5\xa1ele leta 1986 na Antarktiki (meteorit LEW86010). Pozneje so seveda na\xc5\xa1li \xc5\xa1e nekaj meteoritov te vrste. Angriti vsebujejo piroksen, olivin in plagioklaz. Njihovo starost ocenjujejo na 4,56 milijard let Kristalizirali pa so iz staljene bazaltne mase okoli 11 milijonov let po kondenzaciji oblaka medzvezdnega prahu (meglice) iz katere je pozneje nastalo Sonce. Dolgo so bili prepri\xc4\x8dani, da je star\xc5\xa1evsko telo asteroid 4 Vesta. Vendar zaradi velike starosti in drugih razlik verjetno ta asteroid ni star\xc5\xa1evsko telo angritov. V meteoritu D\xe2\x80\x99Orbigny so na\xc5\xa1li tudi delce stekla, \xc4\x8desar niso opazili v drugih angritih.'